ශ්‍රී ලාංකීය මාර්ග සංවර්ධන ඉතිහාසයේ අද්විතීය සන්ධිස්ථානයක් සනිටුහන් කරන වේයන්ගොඩ ගුවන් පාලම එළඹෙන දෙසැම්බර් මාසයේ දී විවෘත කිරීමට සියලු කටයුතු සංවිධාන කර ඇත.දිගු කළෙක සිට වේයන්ගොඩ නගරයේ පවතින අධික මාර්ග තදබදයට ස්ථීර විසඳුමක් එමඟින් සැපයෙන අතර දිනකට දුම්රිය ගමන්වාර 96කින් පැය අටක කාලයක් වාහන ගමනාගමනයට සිදුවන ප්‍රමාදය අවසන් වන බව ආර්ථික සංවර්ධන අමාත්‍යාංශය පෙන්වා දෙයි.ආර්ථික සංවර්ධන ඇමැති බැසිල් රාජපක්ෂ මහතාගේ මැදිහත්වීම මත ඉදිකරන ලද වේයන්ගොඩ ගුවන් පාලමේ ඉදිකිරීම් කටයුතු මේ වනවිට සම්පූර්ණයෙන්ම නිමවී ඇති අතර ඒ වෙනුවෙන් රජය වැය කර ඇති මුදල රුපියල් මිලියන 2,000 කි.නිට්ටඹුව, කටුනායක ප්‍රධාන මාර්ගයේ වේයන්ගොඩ දුම්රිය හරස් මාර්ගයට සහ ඊට සමඟාමීව ගලායන දී ඇල්ල ඔයට ඉහළින් ඉදි වූ මෙම ගුවන් මාර්ගයේ ප්‍රවේශ මාර්ගයත් සමඟ සම්පූර්ණ දිග ප්‍රමාණය මීටර් 700කි.